Mesto Dunajská Streda – Dunaszerdahely Város
Mestský úrad  – Városi hivatal
Hlavná 50/16, 929 01 Dunajská Streda
VÝZVA NA PREDLOŽENIE PONUKY
Zákazka nebežného charakteru podľa § 9 ods. 9 zákona NR SR č. 25/2006 Z. z. o verejnom obstarávaní a o zmene a doplnení niektorých zákonov v z.n.p. (ďalej len ako „ZVO“) na dodanie tovaru s názvom: „Zabezpečenie mäsa, mäsových výrobkov (okrem hydiny) a rybieho filé pre MŠ a pre CSS v zriaďovateľskej pôsobnosti mesta Dunajská Streda“.
1. Identifikácia verejného obstarávateľa:
Názov:	Mesto Dunajská Streda
Adresa:	Hlavná 50/16, 929 01 Dunajská Streda
Zastúpený:	JUDr. Zoltán Hájos, primátor mesta Dunajská Streda
IČO:	00305383
DIČ:	2021129968
2. Typ zmluvy: 
Rámcová kúpna zmluva podľa § 269 ods. 2 zákona č. 513/1991 Zb. Obchodný zákonník v znení neskorších predpisov.
3. Miesto dodania predmetu zákazky:
P.č.	Organizačné zložky mesta Dunajská Streda	Adresa organizácie	
1)		Materská škola Eleka Benedeka s VJM -
Benedek Elek Óvoda	 Alžbetínske námestie 323/3, 929 01 Dunajská Streda	
2)		Materská škola - Óvoda	 Komenského ulica 357/2, 929 01 Dunajská Streda	
3)		Materská škola - Óvoda	 Námestie SNP 187/11, 929 01 Dunajská Streda	
4)		Materská škola - Óvoda 	 Námestie priateľstva 2173/27, 929 01 Dunajská Streda	
5)		Materská škola - Óvoda	 Rybný trh 14, 929 01 Dunajská Streda	
6)		Materská škola - Óvoda	 Ružový háj 1359/19, 929 01 Dunajská Streda	
7)		Materská škola	Jesenského ulica 910/10, 929 01 Dunajská Streda	
8)		Materská škola - Óvoda	Széchenyiho ulica 1999/9, 929 01 Dunajská Streda	
9)		Materská škola s VJM - Óvoda	Októbrová ulica 939/47, 929 01 Dunajská Streda	
10)		Centrum sociálnej starostlivosti
Szociális Központ	Komenského ulica 359/33, 929 01 Dunajská Streda	
4. Podrobný opis predmetu zákazky a jeho obsah:
Predmetom zákazky je dodanie mäsa, mäsových výrobkov a rybieho filé podľa výkazu uvedeného v prílohe č. 1 tejto výzvy do všetkých organizačných zložiek mesta Dunajská Streda uvedených v bode č. 3 tejto výzvy počas obdobia 2 rokov od nadobudnutia účinnosti Rámcovej kúpnej zmluvy. Tovar nemôže byť mrazený (s výnimkou položky rybie filé), dodáva sa denne, čerstvý v kuchynskej úprave, chladený. Dodávateľ musí byť schopný operatívne reagovať na aktuálne požiadavky verejného obstarávateľa (napr. malé množstvá tovaru). Dodávateľ je povinný podľa požiadavky verejného obstarávateľa dodať komodity bravčové stehno bez kostí a hovädzie zadné bez kostí aj v mletom stave. Rámcová kúpna zmluva predložená verejným obstarávateľom sa uzavrie na obdobie 2 rokov počnúc dňom nadobudnutia jej účinnosti.
5. Kód CPV: 
15130000-8- mäsové výrobky, 15131400-9- bravčové výrobky, 15113000-3- bravčové mäso, 15211000-0- rybie filé, 15111100-0- hovädzie mäso. 
6. Podmienky účasti:
Podmienky účasti týkajúce sa osobného postavenia podľa § 26 ods. 2 písm. a) ZVO:
Predložiť doklad o oprávnení podnikať v predmete zákazky ako originál, resp. úradne overenú kópiu, nie staršiu ako 3 mesiace ku dňu uplynutia lehoty na predkladanie ponúk.

7. Zmluvná cena:
Pri stanovení zmluvnej ceny  vychádza záujemca z priloženého Výkazu tovarových položiek, ktorý tvorí prílohu č. 1 tejto výzvy. Výsledná cenová ponuka má obsahovať konkrétnu konečnú cenu (pre platiteľov DPH sa jedná o cenu s DPH a pre neplatiteľov DPH sa jedná o cenu bez DPH), tvorenú súčtom konečných cien všetkých položiek.
8. Variantné riešenia:
Nie.
9. Lehota na dodanie predmetu zákazky: 
Mäso, mäsové výrobky a rybie filé budú dodávané na základe objednávok v pracovných dňoch do 7:30 hod, jednotlivé objednávky budú doručené dodávateľovi najneskôr do 16:00 hod. v predchádzajúci pracovný deň.
10. Hlavné podmienky financovania a platobné podmienky:
Predmet zákazky bude financovaný z rozpočtu mesta Dunajská Streda. Verejný obstarávateľ neposkytuje preddavok na plnenie predmetu zmluvy. Faktúry budú vystavené mesačne za predchádzajúci mesiac. Úhrada faktúry za dodaný tovar bude vykonaná v lehote do 30 dní odo dňa doručenia riadne vystavenej faktúry objednávateľovi. Mäso, mäsové výrobky a rybie filé budú dodávané na základe objednávok v pracovných dňoch do 7:30 hod, jednotlivé objednávky budú doručené dodávateľovi najneskôr do 16:00 hod. v predchádzajúci pracovný deň. Spôsob doručenia  objednávky:  písomne osobným doručením alebo e-mailom. Nekvalitný/nečerstvý tovar je dodávateľ povinný vymeniť do 1 hod. od  reklamácie.
11. Pokyn k predloženiu ponuky:
Predložená ponuka musí byť pevne zviazaná, každá strana musí byť očíslovaná a parafovaná štatutárnym zástupcom uchádzača. Ponuka má obsahovať:
1. Identifikáciu uchádzača: obchodné meno, sídlo/adresa, IČO, DIČ, IČ DPH, bankové spojenie v tvare BIC, číslo účtu v tvare IBAN.
2. Kontakt uchádzača (telefónne číslo, e-mailová adresa, faxové číslo).
3. Opis predmetu zákazky.
4. Doklad o oprávnení podnikať v zmysle bodu č. 6 tejto výzvy.
5. Cenu  rozpísanú podľa prílohy č. 1 tejto výzvy (Príloha č. 1 sa predkladá aj v elektronickej podobe na CD/DVD nosiči v editovateľnom formáte *.rtf alebo v inom ekvivalentnom formáte).
6. Štatutárnym zástupcom uchádzača parafované a pečiatkou uchádzača opatrené Čestné vyhlásenie uchádzača – príloha č. 2 tejto výzvy.
7. Štatutárnym zástupcom uchádzača parafovaný a pečiatkou uchádzača opatrený Návrh Rámcovej kúpnej zmluvy – príloha č. 3 tejto výzvy.
Ponuky sa predkladajú v 1 originálnej verzii.
12. Kritéria na hodnotenie ponúk:
Víťazom verejnej súťaže sa stane uchádzač, ktorý predloží najnižšiu výslednú celkovú cenu za predpokladanú spotrebu jednotlivých tovarových položiek počas 2 rokov pre organizačné zložky mesta Dunajská Streda uvedené v bode č. 3 tejto výzvy.
13. Spôsob hodnotenia:
Víťazom verejnej súťaže sa stane uchádzač, ktorý predloží najnižšiu výslednú celkovú cenu za predpokladanú spotrebu jednotlivých tovarových položiek počas 2 rokov pre organizačné zložky mesta Dunajská Streda uvedené v bode č. 3 tejto výzvy.
14. Lehota a miesto na predkladanie ponúk:
Ponuky je potrebné doručiť prostredníctvom poštovej služby, kuriérom alebo doručiť osobne na adresu  uvedenú v bode 1 tejto výzvy, v termíne do 19.09.2014 do 10:00 hod. Obal ponuky musí byť uzatvorený a neprehľadný.  Na obale (obálke) je potrebné uviesť:
1. Identifikačné údaje uchádzača (obchodné meno, sídlo/adresa, IČO).
2. „NEOTVÁRAŤ“.
3. Názov predmetu obstarávania „Zabezpečenie mäsa, mäsových výrobkov (okrem hydiny) a rybieho filé pre MŠ a pre CSS v zriaďovateľskej pôsobnosti mesta Dunajská Streda“.
4. Meno kontaktnej osoby (Mgr. Marián Herceg).
Ponuky sa predkladajú v slovenskom jazyku a v mene EURO.
15. Lehota viazanosti ponúk:
do  31.10.2014
16. Kontaktná osoba
Za vecné otázky:
Mgr. Marián Herceg
E-mail: marian.herceg@dunstreda.eu 

Za procesnú stránku:
Ing. Zsuzsanna Andrássy, PhD. (odborne spôsobilá osoba reg. č.: D0592-484-2004)
E-mail: vo@3connect.sk 

Dátum: 12.09.2014						

Ing. Zsuzsanna Andrássy PhD.,
osoba splnomocnená na výkon VO

                                                                                               

Dátum zverejnenia: 12.09.2014
Termín predkladania ponúk: do 19.09.2014 do 10:00 hod.

Prílohy:
1) Príloha č. 1 – Výkaz tovarových položiek
2) Príloha č. 2 – Čestné vyhlásenie uchádzača
3) Príloha č. 3 – Návrh Rámcovej kúpnej zmluvy